Държавен вестник, бр. 67, 2013 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  67
(3) По молби за тълкуване или допълване 
на решение, за поправка на очевидна факти­
ческа грешка на решение и за присъждане на 
съдебни разноски не се образува ново дело.
(4) Когато по вече образувано администра­
тивно дело постъпят документи, съдържащи 
класифицирана информация, съдебният състав 
с определение го преобразува под нов номер 
съобразно номерацията, прилагана по делата, 
завеждани в „Регистратура за класифицирана 
информация“.
Чл. 90. В случаите на подадени молби за 
допуснати нарушения по АПК се образува 
административнонаказателна преписка.
Чл. 91. (1) Съдебни удостоверения се 
изготвят от съдебния секретар по писмена 
молба на страните или на процесуалните им 
представители, след разпореждане на съдията 
докладчик.
(2) Незаверени преписи от съдебни актове, 
протоколи от съдебни заседания и приложени 
към делата книжа се изготвят в деня на по­
искването им от служителите на службата, в 
която се намира делото, по писмена молба на 
страните или на процесуалните им представи­
тели. Когато молбата за незаверени преписи 
е подадена от адвокат без пълномощно по 
делото, същата се изпраща на докладчика по 
делото за преценка и писмено разпореждане.
(3) Заверени преписи от влезли в сила 
съдебни актове и протоколи от съдебните 
заседания по дела, находящи се във ВАС, се 
изготвят същия или най-късно на следващия 
ден въз основа на писмено разпореждане на 
главния секретар по заявлението на страните 
или процесуалните им представители и се 
оформят от деловодителите в отделенията на 
ВАС или от служба „Архив“, след което се 
предоставят за заверка на съдебните инфор­
матори от звено „Деловодна информация“.
(4) Исканията за заверени преписи от 
влезли в сила съдебни актове и протоколи 
по касационни дела, върнати на администра­
тивните съдилища като първа инстанция, се 
изпращат на съответния първоинстанционен 
съд за издаването им и надлежното им заве­
ряване от служители на този съд.
(5) Изпълнителни листове се изготвят от 
съдебните секретари по молба на страната 
след разпореждане на председателя на съда, 
заместниците на председателя, ръководещи 
колегиите, или оправомощени от тях пред­
седатели на отделения.
(6) Документите по предходните алинеи 
се издават след представяне на квитанция за 
внесена такса съгласно Тарифа № 1 към Зако­
на за държавните такси за таксите, събирани 
от съдилищата, прокуратурата, следствените 
служби и Министерството на правосъдието.
Чл. 92. (1) В зависимост от местонахожде­
нието на делата страните и процесуалните им 
представители се запознават с тях в адвокатска 
стая, в деловодствата или в „Регистратура за 
класифицирана информация“.
(2) В деня преди съдебното заседание делата 
са на разположение в адвокатска стая на стра­
ните и на процесуалните им представители.
Г л а в а  в т о р а
ПОДРЕЖДАНЕ И СЪХРАНЕНИЕ НА 
ДЕЛАТА
Чл. 93. (1) Деловодителите от деловодствата 
на петчленните състави към двете колегии и 
от деловодствата на отделенията поставят и 
зашиват образуваните дела в папки по образец, 
утвърден със заповед на председателя на съда.
(2) Номерът на делото се обозначава върху 
предната корица. По делата, образувани във 
ВАС, се използва единна и централизирана 
номерация с изключение на делата, съдържа­
щи класифицирана информация, по които се 
прилага отделна номерация в „Регистратура 
за класифицирана информация“, различна 
от общата.
(3) Деловодителят вписва върху предната 
корица на папката:
1. номера на делото;
2. година на образуване на делото;
3. колегия или отделение;
4. дати на образуване и свършване на делото.
(4) От електронната папка на делото се 
разпечатва и прикрепва върху папката кори­
цата на делото, съдържаща информация за 
подателя, оспорения административен акт и 
административен орган или номер на делото 
и съд.
(5) Името на съдията докладчик се кодира 
с инициалите му.
Чл. 94. (1) Книжата по първоинстанцион­
ните дела се подреждат в следната поредност:
1. съпроводително писмо;
2. банково бордеро за внесена държавна 
такса, ако се дължи такава;
3. жалба или протест;
4. пощенски плик, ако жалбата или про­
тестът са подадени по пощата;
5. оспорен административен акт и остана­
лите документи от административната пре­
писка съобразно поредността или по описа 
в съпроводителното писмо, ако има такъв;
6. пълномощно, когато жалбата е подадена 
от пълномощник.
(2) Новопостъпилите книжа по първоин­
станционното дело се прикрепват последо­
вателно в папката. Всички книжа в папката 
се номерират в момента на прикрепянето им 
към делото, като номерът се поставя в горния 
десен ъгъл на всеки лист.
(3) Когато корицата на папката се запълни 
с книжа, деловодителят прикрепя с машинка 
нова папка към долната страна на корицата 
и отбелязва същия номер на делото. Номе­
рирането на книжата в новата папка следва 
номерацията на книжата от предходната папка.